
Nõusoleku andmine pikapäevarühma

moodustamiseks Narva Eesti Gümnaasiumis
1. Asjaolud ja menetluse käik.

Narva Linnavalitsuse Kultuuriosakonda 11.06.2013. a saabus Narva Eesti Gümnaasiumi direktori taotlus anda nõusoleku avada õppeasutuses pikapäevarühma. Selleks avaldas soovi õppeasutuse hoolekogu. Pikapäevarühmas korraldatava õppekavavälise tegevusena pakutakse õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel. Kokku laekus lapsevanematelt 33 avaldust. Kuna pikapäevarühma täitumuse ülemine piirnorm on 24 õpilast, teeb direktor ettepaneku kehtestada rühma täitumuse ülemiseks piirnormiks 33 õpilast. Hoolekogu on antud täitumuse ülemise piirnormiga nõus.
2. Õiguslikud alused.

2.1 Vastavalt põhikooli- ja gümnaasiumiseaduse § 38 lõikele 1 võib kooli direktor kooli pidaja nõusolekul moodustada koolis pikapäevarühmi põhiharidust omandavatele õpilastele.
2.2 Vastavalt põhikooli- ja gümnaasiumiseaduse § 38 lõikele 3 on pikapäevarühma täitumuse ülemine piirnorm 24 õpilast. Kooli pidaja võib direktori ettepanekul ning hoolekogu nõusolekul kehtestada suurema rühma täitumuse ülemise piirnormi.
2.3 Narva Linnavolikogu delegeeris 23.09.2010 määrusega nr 31 Narva Linnavolikogu põhikooli-ja gümnaasiumiseaduse § 38 lõigetes 1 ja 3 ettenähtud küsimuse lahendamise Narva Linnavalitsusele.
3. Otsus.

3.1 Anda nõusoleku pikapäevarühma moodustamiseks Narva Eesti Gümnaasiumis.

3.2 Kehtestada punktis 3.1 nimetatud rühma täitumuse ülemiseks piirnormiks 33 õpilast.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

